Ilsviklinja


For trikkelinjen, se Ilalinjen.

Ilsviklinja var et jernbanesidespor som gikk fra henholdsvis Skansen stasjon og Marienborg til industriområdet i Fagervika i Trondheim. Sporene ble blant annet benyttet til transport av svovelkis og sink fra Killingdal gruver i Holtålen via Rørosbanen til selskapets oppredning- og utskipingsverk i Fagervika fra 1953 til nedleggelsen i 1986. Periodevis ble det også transportert kis fra Folldal gruver på Hjerkinn på denne strekningen. I tillegg hadde sporet igjen en rekke sidespor til Ila pir og ulike bedrifter basert i Ilsvika og i Fagervika.

Historie 
Ilasporet fra Skansen stasjon til Fagervika var på rundt 2,3 kilometer og ble anlagt i 1884. Sporet gikk langs industriområdet ved Nedre Ila og forbi Trondheim kornsilo og Ila pir før den møtte Steinbergsporet rett øst for reservekraftverket i Ilsvika, hvor de sammen gikk videre som ett spor mot Fagervika. 

Steinbergsporet fra Marienborg til Fagervika var på rundt 1,2 kilometer og ble anlagt under andre verdenskrig. Sporet gikk gjennom Steinberget tunnel (612 meter) og Møllehaugen tunnel (90 meter) før den møtte Ilasporet ved reservekraftverket i Ilsvika. Begge disse sporene ble stengt høsten 1995, og har i senere tid blitt fjernet helt, blant annet gjennom byggingen av Nordre avlastningsvei og gjenåpningen av Ilabekken. 

Trondheim kommune satte igang med opprydding av områdene rundt (pga sterk forurensning fra området) i april/mai 2010 med tanke på å opparbeide friområder. I dag eksisterer det om lag 100 meter av skinnegangen ved tankanlegget i Fagervika, samt at banens opprinnelige trasé fra Ilsvika til Fagervika er åpen som gang- og sykkelsti.

Linjekart 

|}

Galleri

Litteratur

Eksterne lenker 
 NRK.no – Slik blir nye Fagervika (Publisert 19. januar 2010, besøkt 1. mars 2010)
 Bilder fra Ilalinjen - Thomas Markovic fotosamling
 Bilder fra Steinbergsporet - Thomas Markovic fotosamling
 Ilsviklinja i OpenStreetMap

Jernbanesidespor
Nedlagte jernbanestrekninger i Norge
Jernbanestrekninger i Norge kun brukt av godstog
Jernbanestrekninger i Trøndelag
Tidligere byggverk i Trondheim
Ila (Trondheim)
Jernbanestrekninger åpnet i 1884
1884 i Norge
Opphør i 1995
Trøndelags samferdselshistorie
Jernbanebyggverk i Trondheim
Skansen (Trondheim)